**Ministru kabineta rīkojuma projekta ”Grozījumi Valsts civilās aizsardzības plānā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta ”Grozījumi Valsts civilās aizsardzības plānā” (turpmāk – Rīkojuma projekts) mērķis ir izdarīt grozījumus Valsts civilās aizsardzības plānā (apstiprināts ar Ministru kabineta 2020.gada 26.augusta rīkojumu Nr.476 „Par Valsts civilās aizsardzības plānu”), ņemot vērā Civilās aizsardzības un katastrofas pārvaldīšanas likuma 16.panta otrajā daļā doto uzdevumu, kas noteic, ka Iekšlietu ministrija izvērtē valsts civilās aizsardzības plāna izpildi un katru gadu līdz 1.maijam iesniedz Ministru kabinetam attiecīgu informatīvo ziņojumu un, ja nepieciešams, valsts civilās aizsardzības plāna grozījumu projektu.  Grozījumi Valsts civilās aizsardzības plānā sagatavoti, pamatojoties uz ministriju un padotībā esošo iestāžu iesniegtajiem priekšlikumiem, kā arī Iekšlietu ministrijas un Valsts ugunsdzēsības un glābšanas dienesta izvērtējumu.  Atbilstoši grozījumiem Valsts civilās aizsardzības plānā:  - tiek precizēti katastrofu pārvaldīšana pasākumi atsevišķiem apdraudējumiem (preventīvie un gatavības pasākumi, reaģēšanas un seku novēršanas pasākumi) – pasākumu redakcijas, to īstenošanā iesaistītās institūcijas, izpildes termiņi;  - tiek precizēta informācija par Civilās aizsardzības operacionālās vadības centru;  - tiek precizēta informācija par politikas plānošanas dokumentiem un tiesību aktiem, kā arī statistikas dati atbilstoši aktuālajai situācijai;  - tiek precizēti pielikumi par agrīnās brīdināšanas sistēmām, plānotajām civilās aizsardzības un katastrofas pārvaldīšanas mācībām, kā arī resursiem starptautiskās un humānās palīdzības sniegšanai atbilstoši aktuālajai situācijai;  - tiek iekļauts jauns pielikums, lai izpildītu ES fondu 2021.-2027.gada plānošanas perioda tematisko priekšnosacījumu Nr.5 ”Efektīvs katastrofu risku pārvaldības satvars”.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Civilās aizsardzības un katastrofas pārvaldīšanas likuma 16.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020.gada 26.augusta rīkojumu Nr.476 ir apstiprināts Valsts civilās aizsardzības plāns, kas tika izstrādāts atbilstoši Ministru kabineta 2017.gada 7.novembra noteikumos Nr. 658 ”Noteikumi par civilās aizsardzības plānu struktūru un tajos iekļaujamo informāciju” noteiktajām prasībām. Valsts civilās aizsardzības plānā iekļauts iespējamo apdraudējumu saraksts, kopsavilkums par risku novērtēšanu, tai skaitā risku matrica. Atsevišķi katram riskam noteikti preventīvie, gatavības, reaģēšanas un seku likvidēšanas pasākumi, reaģēšanas un seku likvidēšanas darbu vadītāji, kā arī iekļauts apraksts par valsts agrīnās brīdināšanas sistēmu, katastrofu pārvaldīšanas pasākumos iesaistāmo institūciju apziņošanas kārtība, krīžu komunikācijas kārtība, noteikts, kā notiks Latvijas valstspiederīgo evakuācija no katastrofas skartās ārvalsts, iekļauta informācija par resursiem starptautiskās un humānās palīdzības sniegšanai, noteikta civilās aizsardzības sistēmas darbība militāra iebrukuma vai kara gadījumā,  Iekļauta informācija par plānotajām civilās aizsardzības mācībām, kā arī iekļauts pasākumu plāns par kontrolētu masveida iedzīvotāju evakuāciju un pārvietošanu militāra iebrukuma, katastrofas vai to draudu gadījumā.  Grozījumu Valsts civilās aizsardzības plānā mērķis ir uzlabot minētā plāna redakciju, kā arī noteikt tajā ieplānoto atsevišķu pasākumu atbilstību aktuālajai situācijai un iepriekšējā gada pieredzei apdraudējumu pārvarēšanā, paredzot:   * precizēt institūcijas – VSIA ”Latvijas Jūras administrācija” – nosaukumu atbilstoši aktuālajai situācijai (*Satiksmes ministrijas priekšlikums*); * precizēt Civilās aizsardzības operacionālās vadības centra sastāvu, paredzot, ka minētā centra ietvaros netiek veidotas grupas, bet centrs sastāv no deleģētiem nozaru ekspertiem, kas apvienojas darbam dažādās jomās atbilstoši risināmiem jautājumiem (*Iekšlietu ministrijas priekšlikums*); * precizēt iespējamo apdraudējumu sarakstu, nosakot, kā apdraudējumu – ”epidēmijas, pandēmijas”, ņemot vērā Covid-19 infekcijas izplatību un ietekmi (*Iekšlietu ministrijas priekšlikums*); * precizēt pielikumos minēto informāciju attiecībā uz attīstības plānošanas dokumentiem, tiesību aktiem un citiem dokumentiem, ņemot vērā aktuālo situāciju (*Iekšlietu ministrijas, Zemkopības ministrijas, Satiksmes ministrijas priekšlikumi)*; * precizēt 4.pielikumā iekļauto saskaņojuma veidlapu par spridzināšanas darbu veikšanu; * aizstāt 7.pielikuma ”Meža un kūdras purvu ugunsgrēki” reaģēšanas pasākuma ”Informācijas apmaiņa par iespējamo vai esošo ugunsgrēku ar VUGD” īstenošanā iesaistītās institūcijas nosaukumu ar abreviatūru, ievērojot konsekvenci pielikumu aizpildīšanā (*Zemkopības ministrijas priekšlikums)*; * izteikt 8.pielikumu ”Epidēmija” jaunā redakcijā, ņemot vērā Covid-19 infekcijas izplatību un ietekmi (*Veselības ministrijas priekšlikums*); * precizēt 9.pielikuma ”Epizootijas” riska kopsavilkuma aprakstu (*Zemkopības ministrijas priekšlikums*); * precizēt 9.pielikuma ”Epizootijas” preventīvā pasākuma ”Valsts agrīnās brīdināšanas sistēmas pilnveidošana (bīstamības modelēšana, prognozēšana, agrīnās brīdināšanas sistēmas, riska novērtēšana u.c.), uzturēšanu un pārbaude” īstenošanā iesaistītās institūcijas, ņemot vērā to kompetenci (*Zemkopības ministrijas priekšlikums*); * precizēt 9.pielikuma ”Epizootijas” tekstu, nelietojot vārdu ”masveida” attiecībā uz slimības izplatīšanos, dzīvnieku saslimšanu un dzīvnieku iznīcināšanu (*Zemkopības ministrijas priekšlikums*); * precizēt 10.pielikuma ”Epifitotijas” preventīvā pasākuma ”Valsts agrīnās brīdināšanas sistēmas pilnveidošana (bīstamības modelēšana, prognozēšana, agrīnās brīdināšanas sistēmas, riska novērtēšana u.c.), uzturēšanu un pārbaude” un preventīvā pasākuma ”Meža ugunsdrošības īstenošanas, uzraudzības un kontroles pilnveidošana normatīvajos aktos”” īstenošanā iesaistītās institūcijas, ņemot vērā to kompetenci (*Zemkopības ministrijas priekšlikumi*); * papildināt 14.pielikuma ”Radiācijas avārijas” ar jaunu reaģēšanas pasākumu, kas attiecas uz pastiprinātu robežšķērsošanu (*Vides aizsardzības un reģionālās attīstības ministrijas priekšlikums*); * precizēt 16.pielikuma ”Ugunsgrēki” sadaļu ”Riska kopsavilkums”, ņemot vērā aktuālo informāciju par ugunsgrēku statistikas datiem 2020.gadam (*Valsts ugunsdzēsības un glābšanas dienesta priekšlikums*); * precizēt 16.pielikuma ”Ugunsgrēki” preventīvā pasākuma redakciju, lietojot korektu plānošanas dokumenta nosaukumu – konceptuālais ziņojums ”Par valsts politiku ugunsdrošības jomā”, kā arī ņemot vērā veiktos grozījumus minētajā politikas plānošanas dokumentā (*Iekšlietu ministrijas priekšlikums*); * precizēt 16.pielikuma ”Ugunsgrēki” reaģēšanas pasākuma nosaukumu attiecībā uz ugunsgrēku dzēšanu, glābšanas darbu veikšanu un seku likvidēšanu (*Iekšlietu ministrijas priekšlikums*); * precizēt 16.pielikuma ”Ugunsgrēki” reaģēšanas pasākuma ”Neatliekamās medicīniskās palīdzības sniegšana cietušajiem un pasākumu īstenošana atbilstoši Valsts katastrofu medicīnas plānam un Slimnīcu katastrofu medicīnas plāniem” īstenošanā iesaistītās institūcijas, ņemot vērā to kompetenci (*Iekšlietu ministrijas priekšlikums*); * precizēt 17.pielikuma ”Avārijas vai negadījumi ostu un jūras hidrotehniskajās inženierbūvēs” pasākumu īstenošanā iesaistītās institūcijas abreviatūru – JA (*Satiksmes ministrijas priekšlikums*); * precizēt 20.pielikuma ”Būvju sabrukums” preventīvo pasākumu ”Ugunsdrošības uzraudzības koncepcijas īstenošana un pasākumu kontrole”, ņemot vērā, ka tas nav attiecināms uz minēto apdraudējumu (*Iekšlietu ministrijas priekšlikums*); * svītrot 21.pielikuma ”Bīstamo ķīmisko vielu noplūde no kuģiem, kuģa uzskriešana uz sēkļa, kuģu sadursme, pasažieru kuģa katastrofa” preventīvo pasākumu ”Specializēta kuģa iegāde”, ņemot vērā, ka Nacionālo bruņoto spēku (turpmāk – NBS) attīstību regulē citi Ministru kabineta līmeņa dokumenti, piemēram, NBS attīstības plāns 2020–2032 (*Aizsardzības ministrijas priekšlikums*); * precizēt 21.pielikuma ”Bīstamo ķīmisko vielu noplūde no kuģiem, kuģa uzskriešana uz sēkļa, kuģu sadursme, pasažieru kuģa katastrofa” pasākumu īstenošanā iesaistītās institūcijas abreviatūru – JA (*Satiksmes ministrijas priekšlikums*); * precizēt 22.pielikuma”Autotransporta avārija” reaģēšanas pasākuma ”Glābšanas darbu un seku likvidēšanas pasākumu veikšana” īstenošanā iesaistītās institūcijas, papildinot ar VAS ”Latvijas autoceļu uzturētājs” (*Vides aizsardzības un reģionālās attīstības ministrijas priekšlikums*); * precizēt 23.pielikumu ”Aviācijas nelaimes gadījums ar gaisa kuģi”, svītrojot preventīvo pasākumu ”Veikt apmācību operatīvo dienestu personālam darbībām ar bezpilota gaisa kuģi un cita veida lidaparātiem”, ņemot vērā tā izpildes termiņu – 2020.gads (*Iekšlietu ministrijas priekšlikums*); * precizēt 23.pielikumu ”Aviācijas nelaimes gadījums ar gaisa kuģi”, preventīvajam pasākumam ”Izstrādāt civilās aviācijas nelaimes gadījumu operatīvās rīcības plānu” nosakot izpildes termiņu – 2021.gads, savukārt preventīvajam pasākumam ”Organizēt un pārbaudīt civilās aviācijas nelaimes gadījumu, tai skaitā, ja tiek pārvadātas bīstamās vielas, notikusi to noplūde, aizdegšanās, operatīvās rīcības plāna pasākumus mācībās” nosakot izpildes termiņu – 2022.gads (*Valsts robežsardzes priekšlikums*); * precizēt 23.pielikuma ”Aviācijas nelaimes gadījums ar gaisa kuģi” preventīvo pasākumu ”Civilās aizsardzības un katastrofas pārvaldīšanas mācību plānošana un organizēšana, ja noticis aviācijas nelaimes gadījums (tajā skatā bīstamo vielu noplūde)”, izsakot to jaunā redakcijā un nosakot jaunu izpildes termiņu (*Satiksmes ministrijas priekšlikums*); * precizēt 23.pielikuma ”Aviācijas nelaimes gadījums ar gaisa kuģi” reaģēšanas pasākuma ”Glābšanas darbu un seku likvidēšanas pasākumu veikšana” īstenošanā iesaistītās institūcijas papildinot ar Transporta nelaimes gadījumu un incidentu izmeklēšanas biroju (TNGIIB) (*Satiksmes ministrijas priekšlikums*); * precizēt 23.pielikumu ”Aviācijas nelaimes gadījums ar gaisa kuģi”, papildinot to jaunu pasākumu ”Informēšana par izmeklēšanas procesu, tā mērķi un izmeklēšanas gaitu, secinājumu publiskošana”, tā īstenošanā nosakot TNGIIB kompetencē (*Satiksmes ministrijas priekšlikums*); * precizēt 28.pielikumu”Agrīnās brīdināšanas sistēmu saraksts”, papildinot to ar jaunu punktu ”Eiropas Kopienas vienotā sakaru un informācijas sistēma (CECIS Marine Pollution) jūras piesārņošanas gadījumā”, ņemot vērā 2000.gada 20.decembra Eiropas Parlamenta un padomes lēmumu Nr.2850/2000/EK, ar ko izveido Kopienas sadarbības sistēmu nejaušas vai apzinātas jūras piesārņošanas jomā (*Aizsardzības ministrijas priekšlikums*); * izteikt 34.pielikumu ”Plānoto civilās aizsardzības un katastrofas pārvaldīšanas mācību apraksts un grafiks” jaunā redakcijā, ņemot vērā plānotās mācības nākošajā laika periodā (*Aizsardzības ministrijas, Valsts ugunsdzēsības un glābšanas dienesta priekšlikumi*); * precizēt 35.pielikumā noteiktā pasākuma ”Izveidot un uzturēt kartogrāfisku ģeotelpiskas informācijas datu kopumu par evakuācijas pulcēšanās vietām, ieslodzījuma vietām un to resursu, ārstniecības iestādēm un to resursu, īslaicīgās aizturēšanas vietām, sociālās aprūpes centriem un citu saistošu informāciju” izpildes termiņu, paredzot, ka tas tiek veikts pastāvīgi (*Iekšlietu ministrijas priekšlikums*); * izteikt 36.pielikumu ”Resursi starptautiskās un humānās palīdzības sniegšanai” jaunā redakcijā, precizējot resursu starptautiskās un humānās palīdzības sniegšanai uzskaitījumu, svītrojot tabulu ar valsts materiālo rezervju resursu starptautiskās un humānās palīdzības sniegšanai uzskaitījumu, ņemot vērā, ka starptautiskai un humānai palīdzības sniegšanai var tikt izmantots jebkurš valsts materiālo rezervju resurss, par ko lēmis Ministru kabinets (*Iekšlietu ministrijas, Valsts ugunsdzēsības un glābšanas dienesta priekšlikums*); * papildināt Valsts civilās aizsardzības plānu ar jaunu – 38.pielikumu ”Katastrofu pārvaldīšanas pasākumu (preventīvo un gatavības pasākumu) novērtēšana, atbilstoši ieguldījumu priekšnosacījumus”, kas sagatavots, lai izpildītu ES fondu 2021. - 2027.gada plānošanas perioda tematisko priekšnosacījumu Nr.5 ”Efektīvs katastrofu risku pārvaldības satvars”, ņemot vērā, ka bez tematiskā priekšnosacījuma izpildes nebūs iespējams veikt investīcijas un attiecināt izmaksas darbības programmas 2.1.3.specifiskā atbalsta mērķa ”Veicināt pielāgošanos klimata pārmaiņām, risku novēršanu un noturību pret katastrofām” ietvaros (*Iekšlietu ministrijas, Valsts ugunsdzēsības un glābšanas dienesta priekšlikums*). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts ugunsdzēsības un glābšanas dienests, Aizsardzības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts robežsardze. |
| 4. | Cita informācija | Notikušas konsultācijas ar Eiropas Komisijas ekspertiem par ES fondu 2021. – 2027.gada plānošanas perioda tematiskā priekšnosacījuma Nr.5 ”Efektīvs katastrofu risku pārvaldības satvars” izpildi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvjiem būs iespēja līdzdarboties, rakstiski sniedzot viedokli par Rīkojuma projektu. Sabiedrības pārstāvji tiks informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļvietnē [www.iem.gov.lv](http://www.iem.gov.lv), sadaļā ”Sabiedrības līdzdalība”. |
| 2. | Sabiedrības līdzdalība projekta izstrādē | Rīkojuma projekts 2021.gada 13.aprīlī tika publicēts Iekšlietu ministrijas mājaslapas sadaļā ”Sabiedrības līdzdalība”. |
| 3. | Sabiedrības līdzdalības rezultāti | Viedokļi, iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Valsts ugunsdzēsības un glābšanas dienests, Aizsardzības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Attiecīgā Ministru kabineta rīkojuma izpilde notiks esošo cilvēkresursu ietvaros. Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Ludbāržs, 67219079

[maigurs.ludbarzs@iem.gov.lv](mailto:maigurs.ludbarzs@iem.gov.lv)

Nakurts, 67075922

ivars.nakurts@vugd.gov.lv